

**Prehľad aktivít projektu NP DI PTT za február**

**2022**



**Tento projekt sa realizuje vďaka podpore z Európskeho sociálneho fondu a Európskeho fondu regionálneho rozvoja v rámci Operačného programu Ľudské zdroje.**

[**www.ia.gov.sk**](http://www.ia.gov.sk/)

[**www.employment.gov.sk**](http://www.employment.gov.sk/)

[**www.esf.gov.sk**](http://www.esf.gov.sk/)

Viac ako kedykoľvek predtým si uvedomujeme hodnotu slobody, mieru a dodržiavania ľudských práv. Ak chceme robiť to čo nás baví, musíme sa o to pričiniť svojou prácou, svojím nasadením a plánmi, za ktorými treba ísť, na ktorých treba pracovať a hlavne sa nevzdávať. Všetci si prajeme zostať silní, všetci veríme v lepšiu budúcnosť a chceme pokračovať v činnostiach a pozitívnych zmenách, ktoré sa vďaka projektu podarili naštartovať. Vidíme silnú vôľu a chuť prijímateľov a pracovníkov sociálnych služieb, žiť lepší a spokojnejší život v mieri a hodnotách postavených na ľudskosti, vzájomnej podpore

a otvorených srdciach.

# Výsledky hodnotenia Žiadostí o zapojenie sa do 5. cyklu projektu NP DI PTT



Predkladanie žiadostí o zapojenie sa do NP DI PTT (ďalej „žiadosť“) bolo možné v čase od 22.12.2021 do 21.01.2022.

Hodnotenie predložených žiadostí bolo v súlade s Kritériami pre výber tretích subjektov v NP DI PTT (ďalej „Kritériá“), ktoré prijal Riadiaci výbor NP DI PTT dňa 01.02.2019.

Hodnotenie prebiehalo v dvoch úrovniach – 1. administratívna kontrola a 2. posúdenie splnenia Kritérií a výpočet získaného počtu bodov.

Na adresu IA MPSVR SR prišlo päť žiadostí, z ktorých štyri neboli kompletne vyplnené. V rámci administratívneho hodnotenia boli žiadatelia vyzvaní na doplnenie niektorých príloh, respektíve chýbajúcich informácií do predloženej žiadosti. Vyhodnotených bolo celkovo 5 žiadostí, pričom všetci žiadatelia splnili hodnotiace kritériá. Následne bol

vytvorený zoznam žiadostí podľa počtu získaných bodov. Na základe tohto zoznamu, bude s nimi uzatvorená zmluva o spolupráci.

# Cesty istoty


Vo februári ste si mohli pozrieť na Trojke Slovenskej televízie dva diely z Ciest istoty.

Jedným z nich bol príbeh pani Réky Šurinovej z DSS v Adamovských Kochanovciach, ktorý bol odvysielaný 07.02.2022. To ako sa pani Réke podarilo začleniť sa do pracovného života a ako ju napĺňa spev a divadlo si môžete pozrieť tu: <https://www.youtube.com/watch?v=WD2cFvPCi1M>

Príbeh pána Pavla Dírera ste si mohli pozrieť 21.02.2022. Pán Pavol žije v podporovanom bývaní DSS Méta Martin - Lipovec. To, ako si našiel svoju životnú lásku a ako sa mu darí

v jeho živote, si môžete opätovne pozrieť tu: <https://www.youtube.com/watch?v=4zhq4zyF91U>

Príbehy všetkých hrdinov sme zverejnili na stránke NP DI PTT v časti Cesty istoty tu: <https://www.npdi.gov.sk/cesty-istoty/index.html?csrt=16537210404740103359>



# Mohlo by Vás zaujímať

## Zaujímavá zbierka

Prinášame Vám príbeh pána Petra Pošiváka z Centra sociálnych služieb Clementia, ktorého veľkou obľubou je zbieranie kravát. To ako sa k tejto zaujímavej záľube dostal si môžete pozrieť v nižšie uvedenom videu:

[Peter zbiera kravaty politikov. Darovali mu ich prezidenti či králi z celého sveta | TVnoviny.sk](https://tvnoviny.sk/domace/clanok/143195-peter-zbiera-kravaty-politikov-darovali-mu-ich-prezidenti-ci-krali-z-celeho-sveta)

## Nová cesta domov

Toto je názov knihy, ktorú vydal partner projektu RPSP v spolupráci s Frances Brown a Johnom Dalrymplom. Partner projektu bude túto publikáciu zasielať zapojeným zariadeniam spolu s certifikátmi. Túto knihu si môžete pozrieť tu: [https://www.rpsp.eu/wp- content/uploads/2022/02/Nova-cesta-domov-New- way-home\_web.pdf?fbclid=IwAR36Qaw4keC649- drlog5KHfOJ\_3tkSn6vvYVZ9Kumkwho4ABsWI- ip9xXo](https://www.rpsp.eu/wp-content/uploads/2022/02/Nova-cesta-domov-New-way-home_web.pdf?fbclid=IwAR36Qaw4keC649-drlog5KHfOJ_3tkSn6vvYVZ9Kumkwho4ABsWI-ip9xXo)

**Rozhovor**

O rozhovor sme poprosili pani Réku Šurinovú, ktorá je prijímateľkou sociálnych služieb z DSS v Adamovských Kochanovciach. Pani Réka prežila celý život v inštitúcii. To, ako sa jej život zmenil vďaka deinštitucionalizácii ste si mohli pozrieť

v Cestách istoty. Príbeh pani Réky nás inšpiroval k tomu, aby sme sa jej spýtali na životné plány.

## Ako si spomínate na svoj prvý deň v práci? Z čoho ste mali najväčšie obavy?

Na svoj prvý deň, si spomínam veľmi dobre. Mala som strach z toho ako trafím do baliarne. Zo začiatku sme si cestu do práce trénovali. Nechodili sme sami. Mali sme pri sebe vždy nejakého asistenta.

## Čo Vás vo Vašej práci baví najviac?

Baví ma balenie kurkumy, kokosového cukru a rada balím výživové prášky pre športovcov.

## Kto je Vašou najväčšou oporou v živote?

Pani Peťka je pre mňa veľkou oporou.



Mgr. Zuzana Hricová / Manažér pre disemináciu a prácu s komunitou

Národný projekt Deinštitucionalizácia zariadení sociálnych služieb – Podpora transformačných tímov Odbor národných projektov IA MPSVR SR

[zuzana.hricova@ia.gov.sk](mailto:zuzana.hricova@ia.gov.sk) +421 2 2043 1553, +421 917 991259

Implementačná agentúra Ministerstva práce, sociálnych vecí a rodiny SR Sídlo: Špitálska 6, 814 55 Bratislava

Doručovacia adresa: Nevädzová 5, 814 55 Bratislava

**Aké máte plány do budúcnosti a čomu by ste sa chceli venovať?**

Chcela by som chodiť do práce a rada by som mala svoj vlastný koncert. Na svoj koncert by som rada pozvala všetkých mojich známych, kamarátov, pani riaditeľku Janu Pondušovú a spevácke kamarátky zo Studienky.

**Kedy sa dobre cítite?**

Keď sa dobre vyspím a idem von na čerstvý vzduch.

**Čo máte rada?**

Rada cestujem, rada chodím do baliarne a mám rada kávičku.